open-index/open-wikipedia-markdown huggingface dataset:
World Rally Championship-3

**World Rally Championship-3** tai **WRC-3** on Rallin MM-sarjan ohella ajettava sarja, jossa ajetaan samat pikataipaleet kuin muissakin MM-sarjan osakilpailuissa.

## Historia
Vuodesta 2002 alkaen Production World Rally Championship (PWRC) korvasi N-ryhmän maailmanmestaruussarjan. Vuoteen 2012 saakka PWRC-sarjassa ajettiin 8 osakilpailua, joista kaksi oli Euroopan ulkopuolella.

Vuonna 2013 WRC-3-luokka korvasi PWRC:n. WRC-3:ssa autoina käytettiin R-ryhmän (R3, R2 ja R1) autoja. Vuonna 2013 sarjan muuttuttua WRC-3-sarjaksi, myös kilpailukalenteria muutettiin, jolloin valmistajat ja kuljettajat saavat vapaasti valita MM-sarjan 13 osakilpailuista seitsemän osakilpailua ja näistä kuuden parhaan osakilpailun pisteet lasketaan sarjaan mukaan. Vanhan PWRC-sarjan autoilla ajetaan nykyään WRC-2-luokassa, S2000-, R4- ja R5-ryhmän autojen kanssa.

Vuosina 2020–2021 WRC3-luokassa kilpailtiin R5-ryhmän yksityistallien autoilla. Vuodesta 2022 eteenpäin WRC3-sarjaa on ajettu Rally3-luokan autoilla ja sarjan rakennetta on muutettu (rallipyramidi).

## Voittajat

Sarjan voittajat:

## Katso myös
* Rallin maailmanmestaruussarja
* World Rally Championship-2
* Junior World Rally Championship

## Lähteet
Viimeinen sirkus

**Viimeinen sirkus** on Álex de la Iglesian ohjaama mustalla huumorilla sävytetty romanttinen toimintatragedia. 2010 valmistunut elokuva sijoittuu sisällissodan aikaiseen Espanjaan ja sirkuksen värikkääseen maailmaan. Tarina saa alkunsa, kun sirkusklovni pakotetaan osallistumaan sotaan. Vaihtoehtoja ei ole, vaan viidakkoveitsi kädessään mies joutuu käymään taisteluihin edelleen pellen asuunsa pukeutuneena.

Quentin Tarantinon johtama jury palkitsi elokuvan Venetsian elokuvajuhlilla 2010 parhaasta ohjauksesta ja käsikirjoituksesta.

## Arvioita
*Helsingin Sanomien* Pertti Avola luonnehti elokuvaa "poskettomaksi möhellykseksi", jonka tyylilajia on mahdoton luokitella, ja joka ei pysy kasassa lukuisten ainestensa ristitulessa. Juuri siksi *Viimeinen sirkus* onkin hänestä paljon kiinnostavampi kuin moni vakavissaan puserrettu elokuva. "Täysin mauton koheltava veriooppera" *Viimeinen sirkus* ei taatusti ole kaikkien makuun, mutta virkistävän räävitön ja ennalta-arvaamaton sisällissotakuvaus se Avolasta kyllä on.

Ilta-Sanomien Tarmo Poussu piti *Viimeistä sirkusta* kehnosti kirjoitettuna, tökerösti ohjattuna ja vaatimattomasti näyteltynä elokuvana, jossa "yletön väkivaltaisuus törmää karkeaan huumoriin ja vellovaan sentimentaalisuuteen."

### Arvostelut
* 

## Lähteet

## Aiheesta muualla
* 
* 
*
Luettelo tunnetuista helsinkiläisistä

Tämä on luettelo tunnetuista henkilöistä, jotka ovat syntyneet tai asuneet Helsingissä.

## Elinkeinoelämä

## Kulttuuri ja viihde

## Tiede

## Sotilaat

## Urheilu

## Uskonto

## Yhteiskunta ja politiikka

## Lähteet
Ti-Ti Nallen talossa tapahtuu

__NOTOC__
**Ti-Ti Nallen talossa tapahtuu** on toinen Ti-Ti Nalle-lauluista koostettu studioalbumi. Se ilmestyi vuonna 1991. Albumi on julkaistu LP:nä, CD:nä ja C-kasettina. Albumin sisältämiä kappaleita on julkaistu myös vuonna 1994 ilmestyneellä VHS-kasetilla *Ti-Ti Nallen taikarumpu*. 

## Kappaleet
Kaikki kappaleet kirjoittanut ja sovittanut Riitta Korpela, ellei toisin mainita.

### A-puoli
#
#
#
#
#
#
#
#

### B-puoli
#
#
#
#
#
#
#

## Kokoonpano
* Riitta Korpela – laulu

;Lauluyhtye Nalleperhe
* Annika Laiho
* Laura Lydecken
* Laura Manelius
* Lumi Ollila
* Taija Äikiä
* Marko Holstein
* Santtu Korpela
* Vili-Petteri Korpela

;Nalleorkesteri
* Raimo Hastt – johtaja, kitara
* Jarmo Poutiainen – kontrabasso, huuliharppu
* Heikki Sihvonen – lyömäsoittimet
* Kimmo Parviainen – piano, harmoni
* Martti Peippo – bassoklarinetti, puupuhaltimet
* Juha Saarinen – harmonikka

## Lähteet
* Ti-Ti Nallen talossa tapahtuu CD - Ti-Ti Kauppa
Nobuharu Asahara

**Nobuharu Asahara** (, s. 21. kesäkuuta 1972 Kōbe) on japanilainen pikajuoksija, pituushyppääjä ja olympiamitalisti.

Pitkän urheilu-uran tehnyt Asahara osallistui urallaan yhteensä neljiin kesäolympialaisiin. Hän kilpaili Atlantassa 1996 100 metrillä, pikaviestissä ja pituushypyssä, Sydneyssä 2000 4&nbsp;×&nbsp;100 metrin pikaviestissä ja Ateenassa 2004 100 metrillä ja pikaviestissä. Japanin viestijoukkue ylsi Sydneyssä kuudenneksi ja Ateenassa neljänneksi. Pekingin kesäolympialaisissa 2008 Asahara karsiutui 100 metrillä puolivälierissä. Pikaviestissä hän juoksi Japanin joukkueessa, joka sijoittui alun perin kolmanneksi, mutta nousi jälkikäteen hopealle kun Jamaikan joukkue hylättiin Nesta Carterin dopingkäryn takia.

Vuoden 2002 Aasian kisoista Asahara saavutti 100 metrillä ja pikaviestissä hopeaa. Vuonna 1993 hän voitti Aasian-mestaruuskilpailujen kultamitalin pituushypyssä.

Asaharan henkilökohtainen ennätys 100 metrin juoksussa on Oslossa 13. heinäkuuta 2001 juostu 10,02 sekuntia ja 200 metrin juoksussa Stuttgartissa 13. heinäkuuta 1997 juostu 20,39 sekuntia. Asahara kilpaili 1990-luvulla huipputasolla myös pituushypyssä, jossa hänen ennätyksensä on 813 cm vuodelta 1993. 

## Lähteet
Sorakuoppa

**Sorakuoppa** on alue, josta kaivetaan soraa tai hiekkaa ja johon kaivausten edetessä syntyy suuri kuoppa, joka jää pysyvästi maastoon. Sorakuoppa toimii kaivetun maa-aineksen välivarastona ja siellä voidaan suorittaa soran seulontaa, lajittelua tai kiviaineksen murskausta. Siellä voi toimia myös betoniasema. Kaivettu ja käsitelty maa-aines siirretään sora-autoilla käyttökohteeseen esimerkiksi rakennustyömaalle. 

Sorakuopan perustamiseen tarvitaan kunnan- ja ympäristöviranomaisen lupa. Lupahakemuksessa tulee esittää maa-aineksen ottamissuunnitelma, josta selviää ottamisalueen laajuus, soran ottamismäärä ja kuinka syvältä soraa tai hiekkaa kaivetaan, joka riippuu pohjaveden syvyydestä ja maisemaseikoista. Soranottolupa on määräaikainen, jonka voi saada enintään kymmeneksi vuodeksi kerrallaan. Hakijan on asetettava vakuus luvan päättymisen jälkeisiin maisemointitöihin.
## Lähteet
Beyond Oil

**Beyond Oil: The View from Hubbert's Peak** (New York: Hill and Wang, 2005; ) on suomentamaton Kenneth S. Deffeyesin vuonna 2005 julkaisema teos, joka käsittelee vaihtoehtoisia energianlähteitä öljylle. Deffeyes on yhdysvaltalainen geologi, joka varoitti tulevasta 2000-luvun öljykriisistä aikaisemmassa teoksessaan *Hubbert's Peak* vuodelta 2001. Teoksessaan *Beyond Oil* Deffeyes olettaa öljyhuipun ajoittuvan vuoden 2005 paikkeille. Hän esittelee kirjassa öljyntuotannon menetelmiä, öljyesiintymiä, öljyhuippua sekä fossiilisten polttoaineiden tulevaisuutta. Lisäksi hän käy läpi erilaisia vaihtoehtoisia energianlähteitä, kuten vetyä, ja erittelee niiden etuja sekä haittoja.

## Katso myös
* Richard Heinberg: The Party's Over: Oil, War, and the Fate of Industrial Societies

## Lähteet

## Aiheesta muualla
* ''Beyond Oil'' Princetonin yliopiston sivuilla
Kenneth S. Deffeyes

**Kenneth S. Deffeyes** (26. joulukuuta 1931 Oklahoma – 29. marraskuuta 2017) oli yhdysvaltalainen geologi, joka työskenteli yhdessä Hubbertin teorian kehittäjän M. King Hubbertin kanssa Shell Oil Companyn tutkimuslaboratoriossa Houstonissa, Teksasissa. Hänellä oli öljygeologian alempi luonnontieteellinen tutkinto Colorado School of Mines -yliopistosta sekä geologian tohtorintutkinto Princetonin yliopistosta. Hän aloitti opettamisen Princetonin yliopistossa vuonna 1967 ja jatkoi siellä professoriksi. Oman kertomansa mukaan hän polveutui chickasawi-intiaaneista.

Hän julkaisi vuonna 2001 teoksen *Hubbert's Peak*, joka käsittelee öljyhuippua. Vuonna 2005 hän puolestaan julkaisi teoksen *[[Beyond Oil|Beyond Oil: The view from Hubbert's peak]]*, jossa hän arvioi erilaisia korvaavia energianlähteitä öljylle. Helmikuussa 2006 Deffeyes väitti, että maailman öljyntuotanto oli ohittanut tuotantohuipun joulukuun 16. päivänä 2005.

## Sitaatit
* "Raakaöljy on liian arvokasta, jotta sitä kannattaisi tuhlata polttoaineena."
* "Taloustieteilijät kaikki olettavat, että jos laitat tarpeeksi rahaa peliin, Jumala taikoo lisää öljyä maahan."

## Lähteet

## Aiheesta muualla
*Deffeyesin öljyhuippusivu Princetonin sivustolla
*Deffeyesin biografia Princetonin sivustolla
*American Journal of Physics, arvostelu teoksesta ''Hubbert's Peak: The Impending World Oil Shortage'' 
*GRIST, arvostelu teoksesta ''Beyond Oil - The view from Hubbert's peak''
Luis Delís

**Luis Mariano Delís Fournier** (s. 6. joulukuuta 1957 Guantánamo) on entinen kuubalainen yleisurheilija, jonka lajeja olivat kiekonheitto ja kuulantyöntö.

Delísin parhaat saavutukset kiekonheitossa ovat olympiapronssi Moskovassa 1980 sekä hopea 1983 MM-kisoissa ja pronssi 1987 MM-kisoissa. Pan-Amerikan kisoista hän on voittanut kolme kultaa, joista kaksi kiekonheitossa ja yhden kuulantyönnössä. Lisäksi Delísillä on kaksi kiekkokultaa kesäuniversiadeista vuosilta 1983 ja 1985.

Delísin urheilu-ura päättyi vuonna 1990 hänen jäätyään kiinni dopingin käytöstä.

Delísin ennätys kiekonheitossa on 71,06 metriä vuodelta 1983.

## Lähteet

## Aiheesta muualla
*
Videopelivuosi 1976

Tämä artikkeli käsittelee vuoden 1976 merkittäviä videopelijulkaisuja ja videopelimaailman tapahtumia.

## Tapahtumat
* Lokakuussa Nolan Bushnell myy Atarin Warner Communicationsille 28 miljoonalla Yhdysvaltain dollarilla. 

## Huomattavat julkaisut

*Atari julkaisee pelihalleissa *[[Breakout (kolikkopeli)|Breakout]]in* lisäksi muun muassa *[[Fly Ball]]in* ja *[[Sprint 2]]:n*. 
* Fairchild Semiconductor julkaisee Fairchild Channel F -konsolin (alun perin *Video Entertainment System*),  joka on ensimmäinen ROM-moduuleja käyttävä videopelikonsoli. 
*Exidy julkaisee *[[Death Race 2000]]* -elokuvaan perustavan ajopelin *[[Death Race (videopeli)|Death Race]]* pelihalleissa. Pelin väkivalta herättää julkista paheksuntaa ja se kielletään monilla alueilla Yhdysvalloissa. 
*Coleco julkaisee Telstarin, joka on klooni *[[Pong]]ista*. Telstar perustuu General Instrumentsin AY-3-8500-mikropiiriin.
*Gremlin Industries julkaisee *[[Blockade]]* kolikkopelin.
* KIM-1:lle julkaistu *[[Microchess]]* oli ensimmäinen kaupallisesti menestyksekäs mikrotietokoneille myyty peliohjelma

## Lähteet
Emmanuel Moire

**Emmanuel Moire** (s. 16. kesäkuuta 1979 Le Mans, Ranska) on ranskalainen laulaja ja muusikko, joka on esittänyt nimiroolia suositussa komediallisessa musikaalissa ''Le roi soleil'' eli Aurinkokuningas. Tämä oli hänen läpimurtonsa musiikkimaailmaan.

*[[Têtu]]*-lehden haastattelussa marraskuussa 2009 Moire tuli kaapista ja totesi olevansa homoseksuaali.

## Albumit
*2006 : Là Où Je Pars
*2009 : L'Équilibre

## Singlet
* marraskuussa 2006: Le Sourire 
* maaliskuussa 2007: Ça me fait du bien 
* heinäkuussa 2007: Là où je pars 
* tammikuussa 2008: Si c'était ça la vie
* tammikuussa 2009: Adulte & sexy 
* kesäkuussa 2009: Sans dire un mot 
* marraskuussa 2009: Promis 

## Lähteet
David Worth

**David Worth** on yhdysvaltalainen elokuvaaja ja elokuvaohjaaja. Hän on ohjannut muun muassa elokuvat *[[Kickboxer]]*, *[[Lady Tiger]]* ja *[[American Tigers]]*.

Worth aloitteli elokuva-alalla 1960-luvulla tehtyään pienen roolin elokuvassa *[[The Skydivers]]*. Sittemmin hän on työskennellyt elokuvaajana ja elokuvaohjaajana 1970-luvulta lähtien. Elokuvaajana Worth on työskennellyt muun muassa elokuvissa *[[Takaa-ajettu (vuoden 1975 elokuva)|Takaa-ajettu]]*, *[[Death Game]]*, *[[Joulupukki pulassa]]*, *[[Ei liian nuori kuolemaan]]*, *[[Bloodsport – viimeiseen asti]]* ja *[[True Vengeance]]*.

## Aiheesta muualla
*
Björn-Olof Alholm

**Björn-Olof Alholm** (25. huhtikuuta 1925 Mikkeli – 17. kesäkuuta 2011 Helsinki) oli suomalainen suurlähettiläs, joka teki 40-vuotisen uran ulkoasiainhallinnossa ja kuului Kekkosen kauden toisinajattelijoihin.

Alholm lähti 14-vuotiaana talvisotaan lähetiksi isänsä jääkärieverstiluutnantti Georg Alholmin komentamaan divisioonaan. Hän haavoittui 1941 mutta osallistui vielä Kannaksen suurtaisteluihin 1944. Syksyllä 1944 Alholm kävi Reserviupseerikoulun. Alholm valmistui valtiotieteen maisteriksi vuonna 1948 ja siirtyi samana vuonna ulkoministeriön palvelukseen. Suurlähettiläänä hän aloitti 1966 Bukarestissa ja toimi sen jälkeen tehtävässä ensin 1970 alkaen Moskovassa ja sitten vuodesta 1973 Bonnissa. Bonnin aika oli myrskyisää, ja muun muassa näitä aikoja ja yleisemmin Kekkosen kautta hän on käsitellyt kirjassaan *Toisinajattelija suurlähettiläänä* (2001). Bonnin jälkeen Alholm toimi Kairossa, Wienissä ja viimeksi vuodesta 1983 Tukholmassa, josta hän jäi eläkkeelle 1991.

## Lähteet
Sabine John

**Sabine John** (ent. **Paetz**, o.s. **Möbius**; s. 16. lokakuuta 1957) on entinen itäsaksalainen yleisurheilija. Hänen päälajinsa oli seitsenottelu.

Sabine John saavutti seitsenottelussa hopeaa sekä 1988 olympialaisissa että 1983 MM-kisoissa. Hänen ennätyksensä on toukokuussa 1984 oteltu 6946 pistettä (nykytaulukoiden mukaisesti), joka oli myös maailmanennätys kunnes Jackie Joyner paransi tulosta heinäkuussa 1986. Saksalaisista vain Sabine Braun on myöhemmin pystynyt parempaan tulokseen.

Seitsenottelun lisäksi John kilpaili myös pituushypyssä, jossa hän sijoittui 1988 olympialaisissa kahdeksanneksi, ja 110 metrin aitajuoksussa. Parhaimmillaan hän hyppäsi pituutta 7,12 metriä ja juoksi aidat aikaan 12,54. Molemmissa lajeissa hän on tuloksillaan edelleen kaikkien aikojen kymmenen parhaan saksalaisen joukossa.

## Lähteet

## Aiheesta muualla
*
True Crime (pelisarja)

**True Crime** on poliisin näkökulmasta kuvattu toimintapelisarja.

Luxoflux kehitti sarjan kaksi ensimmäistä peliä, jotka tunnetaan etenkin niiden tarkasti mallinetuista avoimista Los Angelesista ja New Yorkista. Sarjan ensimmäinen osa sai kohtuullisen vastaanoton kriitikoilta ja se menestyi kaupallisesti, mutta toinen osa oli pettymys sekä arvosteluiltaan että myynneiltään.  

Pelisarjan kolmannen osan, *True Crime: Hong Kongin* piti sijoittua tyyliteltyyn avoimeen Hongkongiin ja päähahmona piti olla peitepoliisi. Julkaisija Activision kuitenkin peruutti pelin julkaisun, koska se ei odottanut sen olevan tarpeeksi hyvä kilpailemaan muiden avoimen pelimaailman videopelien kanssa ja tuottamaan tarpeeksi voittoa. Kehitystä päätettiin kuitenkin jatkaa; kolmas osa julkaistiin elokuussa 2012. Pelin kehittäjänä toimi United Front Gamesin lisäksi Square Enix ja pelin julkaisi Square Enix Europe.

## Julkaisut
* *[[True Crime: Streets of LA]]* (2003)
* *[[True Crime: New York City]]* (2005)

## Lähteet
Punatukka

**Punatukka** on Maunu Kurkvaaran ohjaama elokuva vuodelta 1969. 

Elokuva kertoo nuoresta tehtaantytöstä Tutusta, joka menee mökkireissulle juhlimaan ja tutustuu veneillessä Jarkkoon. Veneily ja meri ovat Kurkvaaran tunnusmerkkejä, samoin itsemurha. Yhtä naissivuosaa näyttelee Kurkvaaran elokuvien vakiokasvo Sinikka Hannula.

## Näyttelijät

## Arviot

Aikalaisarviossaan Markku Tuuli (*[[Katso]]*) vertasi elokuvaa *[[Miljoonaliiga]]an* mutta totesi samalla, että se on kunnianhimoisempi elokuva ja edustaa kurkvaaralaista rehellisyyttä ja pelkistyneisyyttä parhaimmillaan. Yleensäkin ensi-ilta-arvioissa elokuva sai arvostusta. Sen sijaan 1980-luvun arviossaan Mikael Fränti (*[[Helsingin Sanomat]]*) katsoi, että aika on kuluttanut elokuvaa, ja hän lyttäsi sen kaikilta osin. Kun aiemmin oli juuri näyttelijätyötä kiitetty, piti Antti Lindqvist (*[[Kansan Uutiset]]*) replikointia puisevana.

*Helsingin Sanomissa* vuonna 2011 *Arto Pajukallio* piti elokuvaa mukaansatempaavana aikalaiskuvauksena, jonka kerronta on kuvallisesti eloisaa. Henkilöhahmot ovat luontevia, joskin eräät kohtaukset tyhjinä ja kankeina heikentävät kokonaisuutta. Eräässä toisessa ajan kritiikissä todetaan, että elokuva on onnistunut työ. 

## Palkinnot

Elokuva sai valtionpalkinnon ja Tarja Markus henkilökohtaisen valtion elokuvataiteilijapalkinnon, jonka perustelussa oli myös näyttelijäsuoritus elokuvassa *[[Kesyttömät veljekset]]*.

## Lähteet
Shane Robinson

**Shane Robinson** (s. 17. joulukuuta 1980 Waterford, Irlanti) on entinen irlantilainen jalkapalloilija. Hän oli pelipaikaltaan keskikenttäpelaaja.

## Lähteet
Behrang Safari

**Behrang Safari** (, s. 9. helmikuuta 1985 Teheran, Iran) on ruotsalainen jalkapalloilija. Hän pelaa sveitsiläisessä FC Baselissa ja Ruotsin maajoukkueessa.

Safari voi pelata sekä puolustuksessa että keskikentällä. Hän pelaa yleensä kentän vasemmalla laidalla.

## Saavutukset
*Ruotsin-mestaruus 2004
*Sveitsin-mestaruus 2010, 2011
*Sveitsin cup 2010

## Lähteet
Andrea Anderson

**Andrea Arlene Anderson** (s. 17. syyskuuta 1977 Harbor City, Kalifornia) on yhdysvaltalainen pikajuoksija.

Alle 20-vuotiaiden MM-kilpailuissa 1996 Anderson sijoittui 100 metrillä hopealle, ja voitti kultaa 4&nbsp;×&nbsp;100 metrin viestissä.

Anderson voitti kultaa 4&nbsp;×&nbsp;400 metrin viestissä Sydneyn olympialaisissa 2000. Hän ei juossut kuitenkaan finaalissa, vaan ainoastaan alkuerissä. Hän menetti väliaikaisesti mitalinsa Marion Jonesin jäätyä kiinni dopingista, mutta vuonna 2010 hänelle ja muulle viestijoukkueelle palautettiin mitalit takaisin, lukuun ottamatta Marion Jonesia.

100 metrillä Andersonin ennätys oli 11,43 sekuntia, 200 metrillä 23,44 ja 400 metrillä 51,18.

## Lähteet
World Rally Championship-2

**World Rally Championship-2** tai **WRC-2** on Rallin MM-sarjan ohella ajettava sarja, jossa ajetaan samat pikataipaleet kuin muissakin MM-sarjan osakilpailuissa. 

## Historia
Sarja aloitettiin vuonna 2010 ja se jakoi entisen Production World Rally Championshipin (PWRC) kahtia, joka oli ennen tarkoitettu S2000- ja N-ryhmän autoille. Sarjaa ajettiin vuodet 2010–2012 nimellä Super 2000 World Rally Championship (SWRC) ja vuodesta 2013 lähtien se on tunnettu World Rally Championship-2-nimellä. Sarjan pistelaskujärjestelmä on samanlainen kuin WRC-3-luokassa, eli pisteitä kerätään seitsemässä osakilpailussa ja kuusi parasta sijoitusta lasketaan mukaan sarjaan. Muissa kuin näissä seitsemässä ensimmäisessä kuljettajan osakilpailuissa kuljettaja ei saa viedä pisteitä muilta rekisteröidyiltä kuljettajilta.

Kaudella 2019 esiteltiin WRC 2 Pro -mestaruussarja R5-luokan autoille. Aiempi WRC 2 oli suunnattu yksityistalleille eikä siinä ollut minimäärää kilpailuja. WRC 2 Pro -sarjassa kuljettajat voivat kerätä pisteitä kahdeksasta kilpailusta ja tallin on osallistuttava vähintään seitsemään kilpailuun per auto kun talli voi ajattaa kahta autoa.

Vuodesta 2020 WRC2-sarjaa on ajettu Rally2-luokan autoilla ja sarjan rakennetta on muutettu (rallipyramidi): vaikeaselkoiseksi kutsuttu jako WRC2- ja WRC2 Pro -sarjoihin on korvattu jaolla WRC2- ja WRC3-sarjoihin.

## Pistejärjestelmä ja sarjat
Jokaisessa WRC-kauden kilpailussa on mukana WRC2, mutta kuljettajat ja kartanlukijat voivat nimetä vain seitsemän pisteitä kerryttävää kilpailua. Kuusi parasta tulosta lasketaan.
Alle 30-vuotiaat voivat kilpailla WRC2 Junior Championship -sarjassa ja yli 50-vuotiaat voivat kilpailla WRC Masters Cup -sarjassa. Kolme nopeinta kilpailun viimeisellä erikoiskokeella saavat Power Stage -pisteitä. Kaudelle 2023 WRC2 Junior -sarja nimettiin uudelleen WRC2 Challenger -sarjaksi ja se muuttui ikäperusteista kokemusperusteiseksi: aiemmin WRC2- tai WRC3-mestaruuden voittaneet eivät voi ottaa osaa WRC2 Challenger -sarjaan. WRC2 Masters -sarja nimettiin WRC Masters Cup -sarjaksi, ja samalla se avattiin eri luokkien autoille: Masters Cupiin osallistuvien on oltava 50 vuotta täyttäneitä vuoden alussa.

Tulosluetteloissa käytetään lyhenteitä sarjan mukaan:
* T - tallien mestaruusssarja
* D - kuljettajien mestaruusssarja
* C - kartanlukijoiden mestaruussarja
* CD - Challenger-sarjan kuljettajat
* CC - Challenger-sarjan kartanlukijat
* DJ - kuljettajien mestaruussarja ja Junior Cup
* DM - kuljettajien mestaruussarja ja Masters Cup
* CJ - kartanlukijoiden mestaruussarja ja Junior Cup
* CM - kartanlukijoiden mestaruussarja ja Masters Cup
* J - Junior-sarjan kuljettajat/kartanlukijat

## Voittajat

### Super 2000 World Rally Championship
Sarjan voittajat: 

### World Rally Championship-2
Sarjan voittajat: 

### WRC2 Junior ja Challenger

### WRC-2 Pro
Sarjan tulokset:

## Tilastot
; Kuljettajan maan mukaan

## Katso myös
* Rallin maailmanmestaruussarja
* World Rally Championship-3
* Junior World Rally Championship

## Lähteet
Jalkapallon Afrikan-mestaruuskilpailut 1996

**20. [[jalkapallon Afrikan-mestaruuskilpailut]]** pelattiin Etelä-Afrikassa 13. tammikuuta – 3. helmikuuta 1996. Ensimmäistä kertaa turnaukseen osallistui 16 joukkuetta, jotka jaettiin neljään neljän maan lohkoon. Nigeria kuitenkin vetäytyi juuri ennen kisoja, joten joukkuemäärä väheni yhdellä. Mestaruuden voitti ensimmäistä kertaa isäntämaa Etelä-Afrikka kukistamalla loppuottelussa Tunisian 2–0.

## Pelipaikat

## Osallistujamaat

*
*
*
*
*
*
*
*
*
*
*¹
*
*
*
*
*
¹ Nigeria vetäytyi turnauksesta. Guinea, joka oli karsintojen paras kisojen ulkopuolelle jäänyt joukkue, sai mahdollisuuden osallistua kisoihin Nigerian tilalle. Joukkue kuitenkin kieltäytyi vedoten liian lyhyeen harjoitteluaikaan.

## Ottelut
### Alkulohkot
Vihreällä pohjalla olevat joukkueet etenevät pudotuspeleihin.
#### Lohko A

----

----

----

----

----

#### Lohko B

----

----

----

----

----

#### Lohko C

----

----

#### Lohko D

----

----

----

----

----

### Pudotuspelit

#### Puolivälierät

----

----

----

#### Välierät

----

#### Pronssiottelu

#### Loppuottelu



## Maalintekijät

**5 maalia**
*  Kalusha Bwalya
**4 maalia**
*  John Moshoeu
*  Mark Williams
**3 maalia**
*  Abédi Pelé
*  Ahmed El-Kass
*  Imed Ben Younes
*  Dennis Lota
**2 maalia**
*  Ali Mecabih
*  Quinzinho
*  François Omam-Biyik
*  Brice Mackaya
*  Tony Yeboah
*  Zoubaïer Baya
*  Adel Sellimi
*  Johnson Bwalya
*  Kenneth Malitoli

**1 maali**
*  Bilal al-Dziri
*  Tarek Lazizi
*  Khaled Lounici
*  Joni
*  Paulão
*  Aboubakari Ouédraogo
*  Youssouf Traoré
*  Boureima Zongo
*  George Mouyeme
*  Alphonse Tchami
*  Joël Tiéhi
*  Moussa Traoré
*  Samir Kamouna
*  Aly Maher
*  Aurelien Bekogo
*  Guy Nzeng
*  Felix Aboagye
*  Charles Akonnor
*  Kwame Ayew


*  Mass Sarr
*  Kelvin Sebwe
*  Manuel Bucuane
*  Mohamed Kallon
*  John Gbassay Sessay
*  Shaun Bartlett
*  Mark Fish
*  Phil Masinga
*  Abdelkader Ben Hassen
*  Hédi Berkhissa
*  Kaies Ghodhbane
*  Liombi Essende
*  Roger Lukaku
*  Elijah Litana
*  Hillary Makasa
*  Vincent Mutale
**Omat maalit**
*  Helder Vicente

## Tähdistöjoukkue
**Maalivahti**
*  Chokri el-Ouaer
**Puolustajat**
*  Yasser Radwan
*  Mark Fish
*  Elijah Litana
*  Isaac Asare
**Keskikenttäpelaajat**
*  Zoubaïer Baya
*  Hazem Emam
*  Abédi Pelé
*  Mark Williams
**Hyökkääjät**
*  Kalusha Bwalya
*  Tony Yeboah

## Aiheesta muualla
* Lisätietoja turnauksesta
Maija Rajantie

**Maija Ilta Mielikki Rajantie** (9. heinäkuuta 1926 Anttola – 29. huhtikuuta 2017 Savonlinna) oli suomalainen SDP:n poliitikko, joka oli vuosina 1975–1987 kansanedustaja Mikkelin läänin vaalipiiristä.

Rajantie valmistui ylioppilaaksi vuonna 1947 ja suoritti sen jälkeen opintoja Helsingin yliopiston filosofisen tiedekunnan historiallis-kielitieteellisellä osastolla. Hän toimi oppi- ja kansakoulun opettajana Pohjois-Karjalassa ja Mikkelin läänissä vuosina 1950–1975 ja oli Savonlinnan taideasiamies vuosina 1975–1976.

Rajantie valittiin eduskuntaan vuoden 1975 vaaleissa, ja hän oli sosialidemokraattisen eduskuntaryhmän kansanedustaja yhtäjaksoisesti vuoteen 1987. Rajantie oli talousvaliokunnan puheenjohtaja vuosina 1983–1986 ja jäsen muun muassa pankkivaliokunnassa (1983–1986), eduskunnan kirjaston hallituksessa (1979–1986) ja eduskunnan palkkavaltuustossa (1983–1986). Savonlinnan kaupunginvaltuustossa hän istui vuodet 1972–1984 ja 1988–1992. Rajantie oli presidentin valitsijamies vuosien 1978 ja 1982 vaaleissa.

Rajantie oli naimisissa varatuomari ja oikeusneuvosmies Lauri Rajantien kanssa vuodet 1949–1983. He saivat kuusi lasta.

## Lähteet

## Aiheesta muualla
*
Marcel Schmelzer

**Marcel Schmelzer** (s. 22. tammikuuta 1988 Magdeburg, Saksi-Anhaltin osavaltio, Itä-Saksa) on saksalainen jalkapalloilija. Hän edusti koko bundesliigauransa ajan kausina 2008–2022 Borussia Dortmundia. Hän pelasi Saksan miesten maajoukkueessa 16 ottelua.

Schmelzer oli pelipaikaltaan puolustaja. Hän pelaa yleensä vasempana laitapuolustajana.

## Ura
Schmelzerin junioriseuroja olivat Fortuna Magdeburg, Magdeburg ja Borussia Dortmund. Hän pelasi ensimmäiset miesten pelinsä Borussia Dortmundin kakkosjoukkueessa. Borussia Dortmundin edustusjoukkueessa Schmelzer pelasi vuodesta 2008 lähtien. Hän voitti seuran riveissä Saksan-mestaruuden vuosina 2011 ja 2012. Kaikkiaan hän pelasi 258 bundesliigaottelua, joissa hän teki kolme ja syötti 23 maalia. Hän lopetti uransa kauden 2021–2022 jälkeen mutta viimeisen ottelunsa hän pelasi jo kesäkuussa 2020, minkä jälkeen hän meni polvileikkaukseen. Saksan Cupin hän voitti 2012 ja 2017 sekä DFL-Supercupin 2013 ja 2014.

Schmelzer pelasi kaikki 13 ottelua kokonaisuudessaan Borussian sijoittuessa toiseksi Mestarien liigassa kaudella 2012–2013. Kaikkiaan hän pelasi Mestarien liigassa 44 ottelua, joissa hän teki yhden maalin lokakuussa 2012 Real Madridia vastaan ja antoi seitsemän maalisyöttöä. Eurooppa-liigassa hän pelasi 19 ottelua, joissa hän teki yhden maalin helmikuussa 2018 Atalantaa vastaan ja antoi kaksi maalisyöttöä.

Schmelzer voitti alle 21-vuotiaiden riveissä Euroopan-mestaruuden vuonna 2009. Hän pelasi turnauksessa neljä ottelua. Saksan A-maajoukkueessa hän pelasi ensimmäisen ottelunsa Ruotsia vastaan marraskuussa 2010. Ensimmäisen arvokilpailujen karsintaottelunsa hän pelasi EM-karsinnassa Itävaltaa vastaan kesäkuussa 2011. Hän kuului Saksan joukkueeseen EM-kilpailuissa 2012 muttei päässyt pelaamaan. Kaikkiaan hän pelasi 16 maaottelua, joista kuusi kuului MM- ja yksi EM-karsintaan.

## Lähteet

## Aiheesta muualla
*Schmelzerin sivusto  
*Schmelzer Borussia Dortmundin sivustolla
Mihaela Loghin

**Mihaela Loghin** (s. 1. kesäkuuta 1952 Roman) on entinen romanialainen kuulantyöntäjä.

Helsingin MM-kilpailuissa 1983 hän sijoittui kuudenneksi. Oman ennätyksensä tasan 21&nbsp;metriä hän työnsi Formiassa kesäkuussa 1984. Samana vuonna hän voitti hopeaa Los Angelesin olympialaisissa. Sisäratojen EM-kilpailuissa 1986 hän voitti pronssia.

## Lähteet
Kunnallisvaalit 1947

**Kunnallisvaalit 1947** pidettiin joulukuun alussa 1947. Eduskuntavaaleissa 1945 SKDL oli menestynyt hyvin, nyt oli mielenkiintoista jatkuisiko SKDL:n menestys myös kunnallisvaaleissa. SDP aloitti kampanjan kommunisteja ja SKDL:ää vastaan kunnallisvaalien alla.

Oikeistopuolueiden Yhteishyvän vaaliliitto Tampereella varoitti kommunismin mustasta kourasta. Tampereella äänestysprosentti nousi 77,6%:iin.Tampereella kommunistit menettivät yhden paikan sosiaalidemokraateille, oikeisto sai 17 paikkaa, sosiaalidemokraatit 16 edustajaa ja SKDL ja kommunistit 14 paikkaa. 

Seuraavan vuoden alussa tapahtui yksi kuntaliitos, kun Hämeenlinnan maalaiskunta liitettiin Hämeenlinnaan, Renkoon ja Vanajaan. Lisäksi perustettiin kaksi uutta kauppalaa: Imatra ja Parainen.

## Tulokset

## Lähteet
Paul Hanley

**Paul Jason Hanley** (s. 12. marraskuuta 1977 Melbourne) on australialainen tennispelaaja, joka pelaa nykyisin vain nelinpeliä. Parhaimmillaan hän on ollut kaksinpelissä ATP-listan sijalla 395 helmikuussa 2000 ja nelinpelissä viidentenä marraskuussa 2006. Hän on voittanut urallaan 26 ATP-turnausta nelinpelissä.

Hanley on selviytynyt jokaisessa Grand Slam -turnauksessa parhaimmillaan välieriin. Sekanelinpelissä Hanley pelasi loppuottelussa Tetjana Perebyinisin kanssa Wimbledonissa 2005, jolloin he hävisivät Mahesh Bhupathille ja Mary Piercelle.

## Lähteet

## Aiheesta muualla

* Paul Hanley profiili ATP:n kotisivuilla
Alfred E. Goodey

**Alfred E. Goodey** (1878–1945) oli englantilainen taiteenkerääjä ja hyväntekijä. Hän lahjoitti Derbyn kaupunginmuseolle yli kuudensadan taulun kokoelman.

Goodey aloitti kokoelmansa keräämisen vuonna 1886, ja etsi Amerikkaa myöten kaikkea Derbyyn liittyvää taidetta: öljyväri- ja vesivärimaalauksia, taidegrafiikkaa ja valokuvia. Hän keräsi kokoelmaansa sekä ostamalla teoksia että tilaamalla oman aikansa taiteilijoilta, kuten Ernest Townsendilta maalauksia, joihin tallentui Derbyn silloista kaupunkikuvaa. Kokoelmassa on maalauksia kahden vuosisadan ajalta, ja ne tarjoavat ainutlaatuisen näköalan Derbyn kehitykseen, teollistumiseen, sotaan, tulipaloihin ja tulviin. Hän lahjoitti pääosan kokoelmasta museolle vuonna 1936, mutta jatkoi taiteenkräämistä. Goodeyn kuoltua vuonna 1945 museo sai toisen erän kokoelmasta. Sata teosta kokoelmasta on koottu kirjaksi, joka esittelee Derbyn historiaa kuvataiteen keinoin. Kirjassa esiteltyihin taiteilijoihin kuuluvat Ernest Townsend, Alfred Keene, Frank Gresley, William Austin, Walter Talent ja Claude T. Stanfield Moore.

## Lähteet
Karate Kid III

**Karate Kid III** () on vuonna 1989 ensi-iltansa saanut yhdysvaltalainen karateaiheinen perhe-elokuva. Elokuvan on ohjannut John G. Avildsen ja käsikirjoittanut Robert Mark Kamen. Pääosissa näyttelivät Ralph Macchio ja Pat Morita.

## Juoni
Karateopettaja John Kreese on menettänyt kaikki oppilaansa Cobra Kai -dojostaan ja on vararikon partaalla. Hän kääntyy vanhan sotakaverinsa Terry Silverin puoleen, joka lupaa kostaa Daniel LaRussolle ja Miyagille nöyryyttävän tappion All Valley -karateturnauksessa. Silverin sponsoroiman turnauksen myötä hän päättää lähettää LaRussolle turnauskutsun puolustaakseen mestaruuttaan. Samalla Silver juonittelee LaRusson pään menoksi erinäisiä ongelmia, jotta hän häviäisi loppuottelun nousevalle karatetähdelle Mike Barnesille.

## Rooleissa

## Palkinnot
### Ehdokkuudet
*Razzie-palkinto
**1990 Huonoin näyttelijä: Ralph Macchio
**1990 Huonoin ohjaaja: John G. Avildsen 
**1990 Huonoin elokuva: Jerry Weintraub
**1990 Huonoin käsikirjoitus: Robert Mark Kamen
**1990 Huonoin sivuosa: Pat Morita

## Lähteet
Ensimmäinen puutarhasilta

**Ensimmäinen puutarha­silta** () on Moikajoen ylittävä silta silta Pietarin kaupungissa Venäjällä.. Alkuperäinen puinen silta rakennettiin vuonna 1716. Vuosina 1798–1801 silta rakennettiin kokonaan uudestaan kivestä. Kun silta ei enää kestänyt kasvavaa liikennettä, se rakennettiin uudelleen raudasta 1906–1907. Vuonna 1967 siltaa korjattiin ja siihen lisättiin kultauksia. Vuonna 2003 siltaa korjattiin perusteellisesti, sillan valaisimet uusittiin ja kullatut yksityiskohdat korjattiin. Silta on 27,9 metriä pitkä ja 20,4 metriä leveä.


Tiedosto:First Garden bridge St Petersburg lantern.jpg|Sillan valaisinpylväs.
Tiedosto:First Garden bridge St Petersburg fence.jpg|Yksityiskohta sillasta.


## Lähteet

## Aiheesta muualla
*1-й Садовый мост Мосты Санкт-Петербурга.
Asipovitšyn rautatieasema

**Asipovitšyn rautatieasema** () eli **Osipovitšin rautatieasema** () on tärkeä rautateiden väliasema ja solmukohta Asipovitšyn (Osipovitšin) kaupungissa Valko-Venäjän Mahiljoun maakunnan länsiosissa. Asipovitšyn asema sijaitsee pääkaupunki Minskin ja maan toiseksi suurimman kaupungin Homelin (Gomel) välisellä radalla. Asemarakennus rakennettiin jo tsaari-Venäjän aikana vuonna 1872 ja sijaitsee  noin kilometri Asipovitšyn nykykeskustan kaakkoispuolella. 

Minskistä Gomeliin johtavan pääradan ohella kaupunkiin saapuvat kiskot maan itäosista Mahiljousta (Mogilev). Lännessä raiteet vievät Slutskiin ja Baranavitšyyn. 

Minskin lähiliikenteen junien liikenne ulottuu kaakossa Asipovitšyyn.

## Liityntäliikenne

Aseman edustalla on paikallinen linja-autoasema (seisakkeet).

## Lähteet

## Aiheesta muualla
* Osipovitšin rautatieasemasta 
*  Пригородные поезда Осиповичи - Osipovitšin ja Minskin välisten matkustajajunien aikataulut  
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Heaven’s on Fire

**”Heaven’s on Fire”** on Kiss-yhtyeen kappale albumilta *[[Animalize]]*. Kappaleen laulaa laulaja-kitaristi Paul Stanley, ja sen sävelsivät ja sanoittivat Stanley ja Desmond Child. Kappale oli ensimmäinen *Animalize*-albumilta singlenä julkaistu kappale. Singlen b-puolella on kappale ”Lonely Is the Hunter”. ”Heaven's on Firestä” tehtiin myös musiikkivideo.

Kappale ylsi Yhdysvalloissa Billboard Hot 100 -listan sijalle 49.

## Lähteet
Joni Huntley

**Johanna Luann "Joni" Huntley** (s. 4. elokuuta 1956 McMinnville, Oregon) on entinen yhdysvaltalainen korkeushyppääjä.

Hän osallistui kaksiin olympialaisiin. Montréalin olympialaisissa 1976 hän sijoittui viidenneksi. Los Angelesin olympialaisissa 1984 hän voitti pronssia hypäten samalla oman ennätyksensä 197&nbsp;senttimetriä.

Pan-Amerikan kisoissa hän voitti kultaa Méxicossa 1975 ja pronssia Caracasissa 1983.

## Lähteet
Mamadou Sakho

**Mamadou Sakho** (s. 13. helmikuuta 1990 Pariisi, Ranska) on ranskalainen jalkapalloilija.

Sakho edusti Ligue 1:n Paris Saint-Germainia vuodesta 2007 lähtien mutta siirtyi syksyllä 2013 Englannin Valioliigassa pelaavaan Liverpooliin. Vuonna 2017 hän siirtyi saman sarjan Crystal Palaceen, jossa hän pelasi ensimmäiset puoli vuotta lainalla Liverpoolista. Sakho pelasi PSG:ssä 151 Ligue 1:n ottelua ja teki niissä seitsemän maalia. Valioliigassa hän on pelannut Liverpoolia edustaen 56 ottelua, joissa hän on tehnyt kaksi maalia, ja Crystal Palacen joukkueessa kauden 2018–2019 loppuun mennessä 54 ottelua, joissa hän on tehnyt yhden maalin.

Sakho pelasi ensimmäisen ottelunsa Ranskan maajoukkueessa marraskuussa 2010. Hän kuului Ranskan joukkueeseen Brasilian MM-kilpailuissa 2014 ja pelasi neljä Ranskan viidestä ottelusta. Hän on pelannut kaikkiaan 29 maaottelua. Hän teki kaksi maalia marraskuussa 2013 MM-karsinnan toisessa jatkokarsintaottelussa Ukrainaa vastaan, kun Ranska selviytyi MM-kisoihin voittaessaan jatkokarsinnan yhteismaalein 3–2.

Sakho on pelipaikaltaan keskuspuolustaja.

## Lähteet
* http://www.liverpoolfc.com/team/first-team/player/mamadou-sakho
* http://www.espnfc.com/player/96162/mamadou-sakho?season=2014

### Viitteet
Greatest Hits (Bon Jovi)

**Greatest Hits** on yhdysvaltalaisen rockmusiikkia esittävän Bon Jovi -yhtyeen kokoelma-albumi. Albumi sisältää yhtyeen uran tunnetuimpia kappaleita sekä neljä uutta kappaletta.

Albumi nousi Suomen virallisen listan sijalle 6.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Heinz Reincke

**Karl-Heinz Reincke** (28. toukokuuta 1925; Kiel, Saksa &ndash; 13. heinäkuuta 2011) oli saksalaissyntyinen näyttelijä. 

## Valikoitua filmografiaa
**[[Viettelijän tunnustukset]]* (1957)
**[[Atlantin valli murtuu (elokuva)|Atlantin valli murtuu]]* (1962)
**[[Jälkiruokana käsiraudat]]* (1967)
**[[Viimeinen silta yli Reinin]]* (1969)
**Lemmenhotelli* (1978)

## Aiheesta muualla
* Kotisivut
Federico Delbonis

**Federico Delbonis** (s. 5. lokakuuta 1990 Azul) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 33 toukokuussa 2016. Hän on voittanut kaksi ATP-haastajaturnausta ja kaksi varsinaista ATP-turnausta.

Heinäkuussa 2011 Delbonis saavutti uransa ensimmäiset ATP-otteluvoittonsa Stuttgartin turnauksessa. Karsintojen kautta turnauksen pääsarjaan päässyt Delbonis voitti ensimmäisellä kierroksella viidenneksi sijoitetun Florian Mayerin, ja pääsi lopulta välieriin saakka, jossa hän hävisi entiselle maailmanlistan ykköspelaajalle, Juan Carlos Ferrerolle luvuin 6–3, 4–6, 4–6. ATP-turnausvoiton hän on saavuttanut kaksinpelissä São Paulossa 2014 ja Marrakechissa 2016 sekä nelinpelissä São Paulossa 2018.

## Lähteet

## Aiheesta muualla
* Federico Delbonis profiili ATP:n kotisivuilla
Maladzetšnan rautatieasema

**Maladzetšnan rautatieasema** () eli **Molodetšnon rautatieasema** () on tärkeä rautateiden kauttakulku- ja risteysasema Maladzetšnan eli Molodetšnon kaupungissa Valko-Venäjän Minskin maakunnan luoteisosassa. Asema on pääkaupunki Minskin ja Liettuan pääkaupungin Vilnan välisen radan tärkein väliasema. 

Maladzetšnan aseman jälkeen Minskin luoteisten paikallisjunien käyttämät raiteet jakautuvat kolmeen jatkoyhteyteen. Yhdet raiteet vievät lounaaseen kohti Lidaa. Tätä rataa kulkevat myös Hrodnan ja Minskin väliset junat. Toiset raiteet vievät länsiluoteeseen Liettuan vastaiselle Hudahain raja-asemalle (valkoven. Гудагай, Hudahai, ven. Гудогай, Gudogai), mitä kautta on raideyhteys edelleen Vilnaan, Kaunasiin ja Venäjän Kaliningradiin. Kolmannet kiskot kulkevat koilliseen Dokšytsyn Kruljauštšynan kylän (ven. Крулевщизна, Krulevštšizna) risteysasemalle. Sieltä raiteet jakautuvat edelleen kohti Polatskia ja toisaalta kohti maan luoteisrajan taajamia. 

## Liityntäliikenne

Kaupungin linja-autoasema busseineen ja linjatakseineen sijaitsee noin 350 metriä rautatieasemasta lounaaseen (150 m etelään, sitten 200 m länteen).

## Lähteet

## Aiheesta muualla
*  Пригородные поезда Молодечно - Molodetšnon ja Minskin välisten sekä Molodetšnosta muihin suuntiin kulkevien paikallisjunien aikataulut  
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Permiläiset

**Permiläiset** ovat komeista ja udmurteista koostuva Pohjois-Venäjällä asuva suomalais-ugrilaisten kansojen ryhmä. Otaksutaan, että komin ja udmurtin kielet olisivat eronneet 800–900-luvulla. Permiläiset on joskus kansallisromantiikan aikaan yhdistetty islantilaisissa saagoissa esiintyneisiin bjarmeihin.

## Katso myös
*Itämerensuomalaiset kansat
*Volgansuomalaiset kansat

## Lähteet
Jean-Marie Cuoq

**Jean-Marie Cuoq** (s. 21. syyskuuta 1967) on ranskalainen ralliautoilija. Hän on voittanut Ranskan sorarallisarjan mestaruuden vuosina 2005–2007 ja 2010. Cuoq on urallaan osallistunut kolmeen rallin MM-sarjan kilpailuun, joista hän saavutti kaksi pistettä ajamalla seitsemänneksi Monte Carlon rallissa vuonna 2008. Vuonna 2010 Cuoq ilmoitti lopettavansa ralliuransa.

## Rallin MM-sarjan tulokset
()

## Aiheesta muualla
Niclas Meyer

**Niclas Meyer** (s. 15. kesäkuuta 1983) on suomalainen salibandyn pelaaja, pelipaikaltaan puolustaja, joka edustaa Esport Oilersia. Hän nousi Salibandyliigaan kaudella 2009–2010. Ennen Esport Oilersiin tuloa Meyer pelasi Salibandyliigassa Viikinkien, SSV:n ja Espoon Oilersin sekä kakkosdivaria GrIFK:n riveissä. Hän on pelannut myös Suomen maajoukkueessa. Niclaksen veli Petter Meyer on pelannut Veikkausliigaa FF Jarossa ja edustaa tällä kaudella SJK:ta.

## Lähteet
Heikki Hätönen

**Heikki Hätönen** (s. 26. elokuuta 1985) on suomalainen salibandyn pelaaja. Hän edustaa Salibandyliigassa lammilaista Lasbia. Hän on pelannut myös Suomen salibandymaajoukkueessa. Aiemmin hän on pelannut myös Hämeenlinnan FT Trackersissa, joka tunnetaan myös nimellä Hämeenlinnan Steelers.

## Lähteet

* Heikki Hätönen  Scclassic.com. Viitattu 17.7.2011.
Jerry L. Ross

**Jerry Lynn Ross** (s. 20. tammikuuta 1948 Crown Point, Indiana) on entinen Yhdysvaltain ilmavoimien upseeri ja NASAn astronautti. Hän on seitsemän avaruussukkulalennon veteraani. Rossilla on avaruuslentojen lukumäärän ennätys yhdessä Franklin Chang-Diazin kanssa.

Ross on naimisissa indianalaisen Karen S. Pearsonin kanssa. Heillä on kaksi lasta.

## Koulutus

*Crown Point High School, Crown Point, Indiana, 1966
*bachelor of science (1970) ja master of science (1972), koneenrakennus, Purdue University

## Ura Yhdysvaltain ilmavoimissa
Ross opiskeli Purduessa ilmavoimien stipendillä. Valmistuttuaan Purduesta 1972 hän astui Yhdysvaltain ilmavoimien palvelukseen. Hän työskenteli ilmavoimien ramjet-projektin parissa. Ross valmistui ilmavoimien koelentokoulun  koelentoinsinöörikurssilta1976. Hän työskenteli B-1-pommittajan koelento-ohjelmassa johtavana koelentoinsinöörinä. Ross on lentänyt yli 21 lentokoneella, hänellä on yksityislentäjän lupakirja ja hän on lentänyt yli 3,900 tuntia, joista valtaosa sotilaskoneissa. Hän jäi eläkkeelle ilmavoimista 31. maaliskuuta 2000.

## Ura NASAssa
Ross sijoitettiin helmikuussa 1979  Johnsonin avaruuskeskukseen hyötykuormaupseeriksi/lennonvalvojaksi vastuualueenaan hyötykuormien integrointi avaruussukkulaan. Ross valittiin astronauttikoulutukseen toukokuussa 1980. Hän on toiminut useissa tehtävissä Nasassa, mm. astronauttitoimiston johtotehtävissä.

Ross lensi tehtäväspesialistina avaruussukkulalennoilla STS-61-B (1985), STS-27 (1988) ja STS-37 (1991), oli hyötykuormasta vastaavana lennolla STS-55/Spacelab-D2 (1993), ja toimi jälleen tehtäväspesialistina toisella  Miriin telakoituneella avaruussukkulalennolla STS-74 (1995), ensimmäisellä kansainvälisen avaruusaseman kokoonpanolennolla STS-88 (1998) ja STS-110 (2002). Seitsemän avaruussukkulalennon veteraanina Ross on viettänyt 1&nbsp;393 tuntia avaruudessa, joista 58 tuntia 18 minuuttia yhdeksällä avaruuskävelyllä.

Ross oli ensimmäinen ihminen joka laukaistiin avaruuteen seitsemättä kertaa ja hän piti nimissään Yhdysvaltain avaruuskävelyjen ennätystä (yhdeksän) ja avaruuskävelyllä vietettyä aikaa (58 tuntia 18 minuuttia) kunnes hänet ohitti  kansainvälisen avaruusaseman Retkikunta 14:n komentaja Michael Lopez-Alegria (kymmenen avaruuskävelyä, kokonaiskesto 67 tuntia 40 minuuttia). Joidenkin spekulaatioiden mukaan Ross osallistui lisäksi myös yhdelle avaruuskävelylle salaiseksi luokitellulla STS-27 sukkulalennolla NROn Lacrosse 1 satelliitin laukaisun yhteydessä.

Ross työskentelee edelleen NASAn hallinnossa.

## Lähteet

## Aiheesta muualla

* NASA:n elämäkerta 
* spacefacts.de: Elämäkerta 
* Encyclopedia Astronautica: Elämäkerta 
* Space Today Online: Elämäkerta
Baranavitšyn Polesian asema

**Baranavitšyn Polesian rautatieasema** (, ) on tärkeä rautateiden kauttakulku- ja risteysasema Baranavitšyn (Baranovitši) kaupungissa Valko-Venäjän Brestin alueen länsiosassa. Se on samalla Valko-Venäjän rautateiden Minskin paikallisliikenteen lounainen pääteasema. 

## Lähteet

## Aiheesta muualla

* Baranovitšin Polesian rautatieasemasta 
*  Пригородные поезда  Барановичи-Пол. - Baranovitši-Pol ja Minskin väliä kulkevien paikallisjunien aikataulut  
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Voileipäkakku

**Voileipäkakku** on suolainen kakku, joka on koottu täytekakun tapaan leipäviipalekerroksista, niiden välisistä täytteistä, kakun päällysteestä ja pinnan koristeista. Leipäkerrosten materiaaliksi sopii vaalea ja tumma parin päivän ikäinen leipä, ja tavallisesti leivän tummuus vaihtelee eri kerroksissa. Kerrosten välisenä täytteenä käytetään liha-, kala- ja kasvistahnoja, hedelmiä, juustoja, kalaa, kananmunaa, kasviksia, katkarapuja, kinkkua, leikkeleitä ja salaattia. Kakun sivut ja päällystä peitetään esimerkiksi jollakin tahnalla, sulatejuustolla tai tuorejuustolla, ja koristellaan vaikkapa hedelmillä, kalaviipaleilla, kinkkuviipaleilla, mädillä, vihanneksilla tai yrteillä. Tuorejuustoa käytetään myös täytteenä oleviin tahnoihin. Niihin käytetään myös pieniä määriä majoneesia, ranskankermaa, smetanaa tai sulatejuustoa.

Lihatäytteisen kakun leipäviipaleet kostutetaan lihaliemellä, kalatäytteisen kalaliemellä ja juustotäytteisen tai kasvistäytteisen kasvisliemellä tai hedelmämehulla. Kasvisvoileipäkakussa voidaan käyttää myös soijajogurttia. Kalavoileipäkakun kostutukseen sopii myös sitruunamehu. Enimmäkseen kalaa sisältäviin täytteisiin laitetaan joskus myös rapua. Voileipäkakku on muodoltaan usein pitkänomainen, mutta pyöreitäkin kakkuja tehdään. Kakun sisällön voi koota syömistä edeltävänä päivänä, mutta päällystää ja koristella juuri ennen tarjoilua. Voileipäkakkua tarjotaan tavallisesti juhlissa suolaisena leipomuksena kahvin kera. Sitä varataan tarjolle 120–150 grammaa henkilöä kohden. Voileipäkakusta voidaan tehdä pienoismuotoja esimerkiksi runebergintorttujen vuoissa.

## Lähteet

## Aiheesta muualla
Neftçi Baku PFK

**Neftçi Baku PFK** on vuonna 1937 perustettu azerbaidžanilainen jalkapalloseura, jonka kotipaikka on Baku. Se pelaa Azerbaidžanin valioliigassa, jonka se on voittanut kuudesti. Lisäksi Neftçi on voittanut cup-mestaruuden neljästi. Seura on menestynein azerbaidžanilaisseura.

Ennen Azerbaidžanin itsenäistymistä Neftçi Baku pelasi Neuvostoliiton mestaruussarjassa vuosina 1949–1950, 1960–1970 ja 1977–1988. Sen paras saavutus oli kolmas sija vuonna 1966. Lisäksi se pääsi Neuvostoliiton cupin välieriin neljästi.

Neftçi sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 187.

## Saavutukset
* Azerbaidžanin mestaruus (9): 1992, 1996, 1997, 2004, 2005, 2011, 2012, 2013, 2021
* Azerbaidžanin cup (6): 1995, 1996, 1999, 2004, 2013, 2014

## Lähteet

## Aiheesta muualla

* Seuran viralliset sivut 
* Neftçi Uefan sivustolla
Álvaro González

**Álvaro Rafael González** (s. 29. lokakuuta 1984 Montevideo, Uruguay) on uruguaylainen jalkapalloilija, pelipaikaltaan keskikenttäpelaaja. Hänen nykyinen seuransa on kotimaansa korkeimmalla sarjatasolla Uruguayn 1. divisioonassa pelaava montevideolainen Defensor Sporting.

## Pelaajaura
### Seurajoukkueet
González aloitti ammattilaisuransa vuonna 2003 Defensor Sportingissa Uruguayn 1. divisioonassa. Hän edusti joukkuetta neljä kautta tehden 8 maalia 122 ottelussa. Sen jälkeen hän siirtyi Boca Juniorsin joukkueeseen Argentiinan 1. divisioonaan. Hän voitti Recopa Sudamericanan 2007 ja Argentiinan-mestaruuden 2008 sekä oli häviämässä AC Milanille seurajoukkueiden MM-finaalissa 2007. Hän pelasi Boca Juniorsissa 33 sarjaottelua, joissa teki yhden maalin. Copa Libertadoresissa hän pelasi seitsemän ottelua.

Kaudeksi 2009–2010 González siirtyi takaisin Uruguayhin Nacionalin joukkueeseen. Pelaamissaan 29 pääsarjaottelussa hän teki kolme maalia. Copa Libertadoresissa hän pelasi kahdeksan ottelua. 

González siirtyi Italian pääsarjan Serie A:n Lazioon kahden miljoonan euron siirtosummalla kesällä 2010. Hän kuului vakituiseen avauskokoonpanoon tammikuusta 2011 kauden 2013−2014 loppuun saakka. Hän oli voittamassa Italian cupia 2013. Syyskaudella 2014−2015 hän pelasi vain neljä Serie A:n ottelua. Kevään 2015 hän oli lainalla saman sarjan Torinossa, mutta pääsi sielläkin pelaamaan vain neljä liigaottelua. Seuraavan kauden hän oli lainalla Meksikon Primera Divisiónin Club Atlasissa, jossa hän pelasi 16 sarjaottelua.

González ei pelannut Laziossa otteluakaan kaudella 2016−2017. Kaikkiaan hän pelasi seurassa 113 Serie A:n ottelua, joissa teki neljä maalia. Eurooppa-liigassa hän pelasi 22 ottelua ja teki yhden maalin. Helmikuussa 2017 hän siirtyi vapaalla siirrolla Uruguayn pääsarjaseura Nacionaliin, jossa pelasi kesäkuuhun 2018 mennessä 29 sarjaottelua, joissa teki kaksi maalia, sekä 11 Copa Libertadoresin ottelua. 

Tammikuussa 2019 González palasi ensimmäiseen ammattilaisseuraansa Defensor Sportingiin.

### Maajoukkue
González pelasi ensimmäisen maaottelunsa Uruguayn maajoukkueessa ystävyysottelussa Venezuelaa vastaan lokakuussa 2006. Ensimmäisen  hän pelasi Paraguayta vastaan lokakuussa 2007. Hän ei kuitenkaan mahtunut Uruguayn MM-joukkueeseen 2010. 

González kuului Copa Américan 2011 voittaneeseen Uruguayn joukkueeseen. Avausottelussa hän ei pelannut, mutta oli kaikissa muissa avauskokoonpanossa. Ensimmäisen maaottelumaalinsa hän teki ystävyysottelussa Ukrainaa vastaan syyskuussa 2011. Brasilian MM-kilpailuissa 2014 hän pelasi Uruguayn kaikissa neljässä ottelussa, näistä kolmessa avauskokoonpanossa. Hän pelasi Copa Américassa kaikissa neljässä ottelussa 2015 ja kolmessa ottelussa 2016.

González on valittu maajoukkueeseen viimeksi marraskuussa 2017. Hän on pelannut kaikkiaan 72 maaottelua, joissa hän on tehnyt kolme maalia. 

## Lähteet
* 
*
Linfield FC

**Linfield FC** on vuonna 1886 perustettu pohjoisirlantilainen jalkapalloseura Belfastista. Seura pelaa Pohjois-Irlannin Valioliigassa, jonka se on voittanut ennätykselliset 56 kertaa. Lisäksi Linfield on voittanut muun muassa Pohjois-Irlannin cupin 44 kertaa, ja päässyt Euroopan cupissa puolivälieriin kaudella 1966–1967.

## Lähteet

## Aiheesta muualla
* Linfieldin viralliset sivut
Brodosplit

**Brodosplit** on vuonna 1922 perustettu kroatialainen laivanrakennusyhtiö. Sillä on ollut telakka Splitin kaupungin lähistöllä vuodesta 1932 lähtien ja se on nykyisin alansa suurimpia toimijoita Kroatiassa.

Brodosplit on osakeyhtiö, joka on suurimmaksi osaksi Kroatian valtion omistama. Telakka työllistää lähes 4&nbsp;000 ihmistä. Brodosplit on rakentanut muun muassa lähes identtiset M/S ''Gabriella''- ja M/S ''Isabelle'' -autolautat.

## Lähteet
Polatskin rautatieasema

**Polatskin rautatieasema** () eli **Polotskin rautatieasema** () on tärkeä kauttakulku- ja risteysasema etenkin rahtiliikenteelle Valko-Venäjän pohjoisosissa, Vitsebskin alueen Polatskin (Polotsk) kaupungissa.

Polatskin asemalta Valko-Venäjän rautateiden rataverkko jatkaa neljään suuntaan: 1) länteen Latvian rajalle, Daugavpilsiin ja eteenpäin Riikaan ja  Itämeren satamiin; 2) koillisessa Venäjän Neveliin, josta edelleen mm. Pihkovaan ja Pietariin; 3) idässä Vitsebskiin ja sieltä edelleen Smolenskiin ja Moskovaan; lounaassa Dokšytsyn Kruljauštšynan  risteysaseman kautta Maladzetšnaan ja sen asemalle. 

## Liityntäliikenne

Kaupungin linja-autoasema sijaitsee aivan rautatieaseman vieressä, noin 150 m kaakkoon.

## Lähteet

## Aiheesta muualla
* Polatskin rautatieasemasta 
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)